***ДОГОВОР - ПРОЕКТ***

Днес, ………… 2018 г., в гр. Стара Загора,

1. “Университетска многопрофилна болница за активно лечение Проф. Д-р Ст. Киркович” АД, със седалище и адрес на управление адрес: град Стара Загора, ул. “Ген. Столетов“ № 2, ЕИК 123535874, представлявано от Проф. д-р Йовчо Йовчев, дм - Изпълнителен директор от една страна, наричана по-долу за краткост ВЪЗЛОЖИТЕЛ

и

1. ………....................................................................……………………….., ЕИК…………………………, BG….…………., със седалище и адрес на управление …………………………………………………......................................,

представлявано от …………………………………….., наричан/о по-долу за краткост ИЗПЪЛНИТЕЛ, на основание чл. 194, ал. 1 от ЗОП и въз основа на решение на Изпълнителния директор на “Университетска многопрофилна болница за активно лечение Проф. Д-р Ст. Киркович” АД за избор на изпълнител за възлагане на обществена поръчка с предмет: „Извършване на СМР за пребазиране на Клиника по Неонатология в бл. „А” на Хирургичен блок на УМБАЛ „Проф. Д-р Стоян Киркович“ АД“, ID номер на обществената поръчка ................., сключиха настоящия договор за следното:

**І.** **ЗАЯВЛЕНИЯ И декларации НА СТРАНИТЕ**

**Чл. 1**. С този договор ВЪЗЛОЖИТЕЛЯТ заявява и декларира, че ще уведоми незабавно ИЗПЪЛНИТЕЛЯ в писмена форма, ако получи каквато и да е информация относно каквото и да е обстоятелство, имащо отношение към предмета на договора, което засяга правата и задълженията на страните след подписването на договора.

**Чл. 2**. С този договор ИЗПЪЛНИТЕЛЯТ заявява и декларира, че:

1. сключването и изпълнението на договора във всяко отношение не противоречи или не представлява неизпълнение или нарушение на някой друг договор, по който ИЗПЪЛНИТЕЛЯТ е страна, или по който ИЗПЪЛНИТЕЛЯТ или активите му са обвързани, което би засегнало изпълнението на Изпълнителя на задълженията му по договора;

**2.** не са налице висящи съдебни дела, съдебни решения или актове на административни органи, претенции или разследвания срещу ИЗПЪЛНИТЕЛЯ или не съществува опасност от такива срещу ИЗПЪЛНИТЕЛЯ, които съществено биха засегнали изпълнението на задълженията му по договора.

**3**. за подписването на този договор от страна на ИЗПЪЛНИТЕЛЯ не се изисква каквото и да е било съгласие или разрешение, лицензия или уведомяване от държавен или административен орган и са представени копия от удостоверения за вписване в ЦПРС при Камарата на строителите в България, ведно с валидни талони до …................................................………………… г.;

**4.** е получил цялата информация за строежа, обект на обществената поръчка, която е била предоставена от ВЪЗЛОЖИТЕЛЯ за целите на този договор и същата е била на разположение на ИЗПЪЛНИТЕЛЯ. ИЗПЪЛНИТЕЛЯТ заявява, че е извършил собствена предварителна проверка относно строежа, както и оглед на строителната площадка, върху която ще се изгради строежа и не е разчитал, нито разчита единствено на декларация или гаранция от страна на ВЪЗЛОЖИТЕЛЯ относно информацията за тях;

**5.** ще извърши строително-монтажни работи при спазване изискванията на законовите разпоредби, клаузите на договора, техническата спецификация на възложителя, предложението си за изпълнение на поръчката и ценовото си предложение;

**6**. ще уведоми незабавно ВЪЗЛОЖИТЕЛЯ в писмена форма, ако получи каквато и да е информация относно каквото и да е обстоятелство, имащо отношение към предмета на договора, което засяга правата и задълженията на страните след сключване на договора.

**ІІ. ПРЕДМЕТ НА ДОГОВОРА**

**Чл. 3.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се съгласява срещу възнаграждение да извърши строително-монтажните работи, съгласно техническата спецификация на Възложителя, предложението си за изпълнение на поръчката и ценовото си предложение.

(2) ИЗПЪЛНИТЕЛЯТ ще извърши следните дейности:

1. изпълнение на СМР, съгласно изискванията на възложителя, посочени в Техническата спецификация на обществената поръчка и предложението за изпълнение на обществена поръчка;

2. доставка и влагане в строителството на необходимите и съответстващи на Техническата спецификация и на предложението за изпълнение на обществена поръчка строителни продукти;

3. производство и/или доставка на строителни детайли/елементи и влагането им в строежа;

4. отстраняване на недостатъците, установени при предаването на строежа;

5. гаранционно поддържане на строежа (отстраняване на дефекти в гаранционните срокове) съгласно предложението за изпълнение на обществена поръчка.

**ІІІ.** **СРОК НА ДОГОВОРА**

**Чл. 4.** Срокът за изпълнение на СМР по Договора е 30 (тридесет) дни и започва да тече от датата на подписване на договора и предаване на строителната площадка на обекта. Срокът за изпълнение на задълженията на изпълнителя изтича на последния ден от гаранционния срок, посочен в предложението за изпълнение на поръчката.

**Чл. 5.** (1) Срокът за изпълнение на договора може да бъде удължаван само при форсмажорни обстоятелства, които правят невъзможно цялостното завършване на строежа.

(2) Ако ИЗПЪЛНИТЕЛЯТ счита, че са налице основанията по ал. 1 той трябва да отправи искане до ВЪЗЛОЖИТЕЛЯ за удължаване на този срок. Искането се извършва писмено и следва да бъде направено не по- късно от 5 /пет/ дни от датата, на която ИЗПЪЛНИТЕЛЯТ е узнал за обстоятелството, даващо му право да направи искане за удължаване на срока. В случай, че искането не е направено в рамките на срока по тази алинея, ВЪЗЛОЖИТЕЛЯТ може да откаже да удължи срока за изпълнение.

**ІV. ЦЕНА ЗА ИЗПЪЛНЕНИЕ НА ДОГОВОРА. ПЛАЩАНЕ НА ЦЕНАТА ЗА ИЗПЪЛНЕНИЕ НА ДОГОВОРА. КОНТРОЛ НА РАЗХОДИТЕ**

**Чл. 6.** (1) Цената за изпълнение на строително-монтажните работи (без непредвидените разходи), дължима от ВЪЗЛОЖИТЕЛЯ на ИЗПЪЛНИТЕЛЯ е в размер на **……………… лв. (………………………..)** без ДДС, респективно **…………. лв. (…………………………………………………..)** с ДДС.

Стойността на непредвидените разходи, посочени в ценовото предложение е ……….. (с цифри) ……………. (с думи) в лева, която представлява десет процента от общата стойност за изпълнение на СМР, се дължи след съставяне и подписване без забележки от двете страни на констативен протокол за тяхното извършване и определяне на точния им размер, като необходимостта от извършването им следва да е предварително съгласувана, одобрена и разрешена от Възложителя.

(2) ИЗПЪЛНИТЕЛЯТ потвърждава, че цената за изпълнение на договора е единственото възнаграждение за изпълнение на дейностите по договора и ВЪЗЛОЖИТЕЛЯТ не дължи на ИЗПЪЛНИТЕЛЯ каквито и да било други суми. Заплащането ще се извършва по реално извършени дейности, количества и цени.

(3) ИЗПЪЛНИТЕЛЯТ потвърждава, че оферирайки ценовото предложение, е изложил пълно и окончателно посочените от него ставки и цени за съответните видове работи, така че общата стойност на СМР покрива всичките му задължения за тяхното изпълнение за целия срок за изпълнение на СМР и включва следното:

1. разходите за изпълнение на СМР, включително тези за подготовката на строителството, за извършването на временните строителни работи, за осигуряване транспорта на машините и заплащането на труда, депонирането на строителни отпадъци, промяна в организацията на строителството, охрана на труда, застраховка на СМР и на професионалната си отговорност, др. присъщи разходи, неупоменати по-горе.

2. цената на финансовия риск;

3. всякакви други разходи, необходими за изпълнение и завършване на дейностите по договора.

(4) Единичните цени, посочени в ценовото предложение са окончателни и не се променят при промени в цените на труда, строителните продукти, оборудването и др.

Изпълнителят е посочил следните елементи за ценообразуване на стойността на извършване на СМР:

1. часова ставка - .............................

2. допълнителни разходи /в процент/ - ...................................

3. доставно-складови разходи /в процент/ - .............................;

4. механизация /в процент/ - ...................................

5. печалба /в процент/- ............................................

(5) Промяна на количествата на даден вид работа не е предпоставка за промяна на единичната цена за тази работа.

(6) При възникване на необходимост от извършване на непредвидени видове СМР (които не са включени в Техническата спецификация и в Предложението за изпълнение на поръчката), изпълнителят предлага на възложителя следните ценови показатели:

1. часова ставка - .............................

2. допълнителни разходи /в процент/ - ...................................

3. доставно-складови разходи /в процент/ - .............................;

4. механизация /в процент/ - ...................................

5. печалба /в процент/- ............................................

**Чл. 7** (1) Общата възможна максимална стойност на настоящия договор (представляваща аритметичен сбор от цената за изпълнение на СМР и непредвидените разходи) е в размер на **…………… лв. (……………………………….) без ДДС и** в размер на **…………… лв. (……………………………….) с включен ДДС и**, е цената, предложена с Ценовото предложение на участника, от които .............................. (...........) лева без ДДС стойност на извършени СМР и ...................(............) лева – стойност на непредвидени СМР.

(2) Възложителят ще заплати до 60% от стойността на изнвършените СМР по техническата спецификация поетапно, след съставяне на актове за действително извършените видове и количества СМР, подписани от участника, определен за изпълнител, възложителя и определено от възложителя лице, и представяне от изпълнителя на оригинална данъчна фактура, като всяко плащане ще се извършва в срок до 30 /тридесет дни/ от издаване и подписване на посочените по-горе документи, по банковата сметка на изпълнителя, като този процент от стойността на извършените СМР ще бъде изплатен вкл. и за цялостното извършване на всички СМР.

- Остатъкът от стойността на извършените СМР в размер на 40% ще бъде изплатена в срок от 24 месеца на равни месечни вноски, считано от датата на издаване на оригинална данъчна фактура.

- по същия начин ще бъде изплатена и стойността на непредвидените СМР, ако такива са извършени.

(4) Плащането от ВЪЗЛОЖИТЕЛЯ към ИЗПЪЛНИТЕЛЯ се извършва по банков път по следната сметка:

IBAN:…………………………….........................................

BIC: …………………………….........................................

Банка:…………………………….....................................

**V. ТЕХНИЧЕСКИ КАПАЦИТЕТ НА ИЗПЪЛНИТЕЛЯ**

**Чл. 8.** (1) ИЗПЪЛНИТЕЛЯТ сам осигурява оборудването, посочено в предложението за изпълнение на поръчката, което му е необходимо за точното изпълнение на договора.

(2) При изпълнение на СМР и на другите дейности по договора, ИЗПЪЛНИТЕЛЯТ ще използва оборудването, посочено в предложението за изпълнение на поръчката, по вид, брой и технически характеристики.

(3) ИЗПЪЛНИТЕЛЯТ се задължава да поддържа технически изправно, безопасно и в пълна наличност оборудването съгласно оферираното в предложението за изпълнение на поръчката. Нарушаване на изискванията по тази алинея, когато то се отразява неблагоприятно върху качеството или сроковете на изпълнение на СМР от ИЗПЪЛНИТЕЛЯ, ще се счита за неизпълнение на този договор и ще бъде основание за едностранно прекратяване на договора от ВЪЗЛОЖИТЕЛЯ.

(4) Ако нарушаването на изискванията по предходната алинея не се отразява неблагоприятно върху качеството или сроковете за изпълнение на СМР, ВЪЗЛОЖИТЕЛЯТ ще има право да наложи на ИЗПЪЛНИТЕЛЯ неустойка определена по правилата на раздел ХІІІ от договора.

(5) ИЗПЪЛНИТЕЛЯТ има право да променя оборудването по ал. 1 след получаване на изрично, писмено, предварително съгласие на ВЪЗЛОЖИТЕЛЯ. Съгласието се дава само ако предложеното ново оборудване е с технически характеристики еднакви или по-добри от тези на оборудването, посочено в предложението за изпълнение на поръчката.

**VІ. ЕКИП НА ИЗПЪЛНИТЕЛЯ**

**Чл. 9**. (1) ВЪЗЛОЖИТЕЛЯТ може да поиска от ИЗПЪЛНИТЕЛЯ да отстрани от изпълнение на дейности по договора ръководен служител или работник, който се държи неприемливо, проявява некомпетентност или небрежност при изпълнението на задълженията си, включително извършва нарушение на ромативни актове, относими към предмета на договора. Отстраненото лице трябва да напусне строителната площадка в 3-дневен срок от получаване на искането от ИЗПЪЛНИТЕЛЯ. След отстраняването, на това лице не може да бъде възлагано извършването на каквато и да е дейност по договора.

(2) Всички разходи, възникнали поради напускане, оттегляне или замяна на ръководен служител или работник на ИЗПЪЛНИТЕЛЯ, се поемат от ИЗПЪЛНИТЕЛЯ.

**VІІ. ПОДИЗПЪЛНИТЕЛИ**

**Чл. 10.** (1) За извършване на Дейностите по договора ИЗПЪЛНИТЕЛЯТ ще ползва/няма да ползва подизпълнители *(в съответствие със съдържанието на офертата).*

(2) Изпълнителят е длъжен да сключи договор/договори за подизпълнение с посочените в офертата му подизпълнител/и в срок от 5 (пет) дни от сключване на настоящия договор и да предостави оригинален екземпляр от договора за подизпълнение на ВЪЗЛОЖИТЕЛЯ в 3-дневен срок от сключването *(ако е приложимо).*

**VІІІ. СТРОИТЕЛНИ ПРОДУКТИ**

**Чл. 11.** ИЗПЪЛНИТЕЛЯТ се задължава да осигури регулярност на доставките на строителните продукти, необходими за изпълнението на Строежа, по начин, който да обезпечава навременно, качествено и ефикасно извършване на СМР, и спазване на срока за изпълнение на СМР.

**Чл. 12.** ИЗПЪЛНИТЕЛЯТ ще използва и влага в строителството строителните продукти, по вид, произход, качество, стандарт и технически и технологични показатели съгласно предложението си за изпълнение на поръчката и всички приложими разпоредби.

**Чл. 13.** Строителните продукти, независимо дали са произведени от ИЗПЪЛНИТЕЛЯ и/или неговите подизпълнители или са доставени от доставчик, трябва да бъдат съпроводени с документи, доказващи техния произход, съответствие на стандарт или друг вид техническо одобрение и качество.

**Чл. 14.** (1) Изпълнителят има право да променя на свой риск строителните продукти, които ще вложи в строежа. Промяната може да се извършва само в случай, че строителните продукти съответстват на изискващите се по стандарт, технически норми или одобрения, предвидени в КСС, и за които ИЗПЪЛНИТЕЛЯТ представи надеждни доказателства за съответствие /декларации за съответствие, сертификат за качество и други/ и, че са със същото или с по-добро качество от качеството на заменените строителни продукти, и за които писмено уведоми предварително ВЪЗЛОЖИТЕЛЯ и получи съгласието на послединя.

(2) Всички разходи, свързани с промяната на строителните продукти са изцяло за сметка на ИЗПЪЛНИТЕЛЯ.

(3) Ако вследствие на замяната на строителни продукти качеството на СМР се влоши, то отговорността за това ще се носи изцяло от ИЗПЪЛНИТЕЛЯ.

**Чл. 15**. (1) Ако се окаже, че даден строителен продукт не е определен в техническата спецификация или техническата оферта, то същият следва предварително да бъде одобрен от ВЪЗЛОЖИТЕЛЯ.

(2) ИЗПЪЛНИТЕЛЯТ се задължава да представи на ВЪЗЛОЖИТЕЛЯ надлежни доказателства за съответствието на предложените за одобрение продукти със стандартите и техническата спецификация.

(3) Влагането на строителни продукти, които не са одобрени предварително от ВЪЗЛОЖИТЕЛЯ, ще се счита за неизпълнение на договора.

**ІХ. ОРГАНИЗАЦИЯ НА СМР**

**Чл. 16.** (1) ВЪЗЛОЖИТЕЛЯТ има право да дава мотивирани писмени указания на ИЗПЪЛНИТЕЛЯ да забави началото или хода на всяка от дейностите, включени за изпълнение на СМР, както и да спре строителните дейности или част от тях за определен срок, за да бъдат осигурени оптимални условия за качественото изпълнение на СМР.

(2) Възложителят има право да поиска някои от СМР, посочени в техническата спецификация да не бъдат извършвани, поради възможни промени на нормативни изисквания, на изисквания в медицински стандарти или поради отпаднала необходимост от извършването им по преценка на Възложителя, като дължимото на ИЗПЪЛНИТЕЛЯ възнаграждение се намаля със стойността на неизвършените СМР и/или дейности.

**Чл. 17.** По искане на ВЪЗЛОЖИТЕЛЯ, страните ще провеждат координационни срещи на площадката на обекта, на които ще се обсъжда последователността на извършване, съответните атапи на СМР и изпълнението им в съответствие с клаузите на този договор. За проведените срещи и направените обсъждания ще се съставя и подписва протокол.

**Х. ИЗВЪРШВАНЕ НА СТРОИТЕЛСТВОТО**

**Чл. 18.** При изпълнение на своите задължения ИЗПЪЛНИТЕЛЯТ:

1. поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

2. осигурява високо квалифицирано техническо ръководство и работници за изпълнението на договореното строителство през целия период на изпълнението на строежа;

3. извършва и приключва СМР, като се задължава неговите представители и служители да извършват СМР по начин, който няма да накърнява или уврежда доброто име и репутация на ВЪЗЛОЖИТЕЛЯ;

4. осигурява и поддържа цялостно наблюдение, необходимото осветление и охрана на строежа по всяко време, с което поема пълна отговорност за състоянието му и за съответните наличности;

5. предоставя възможност за контролиране и приемане на изпълнените видове работи;

6. влага в строежа строителни продукти само с предварително доказани качества, отговарящи на нормативните изисквания, стандарти и условията на Техническата спецификация, и са със съответните сертификати за качество и декларация за съответствие на продуктите;

7. носи пълна отговорност за изпълнените видове работи до цялостното завършване и приемане на строежа. Приемането на отделни елементи или видове работи по време на строителството не освобождава ИЗПЪЛНИТЕЛЯ от тази отговорност;

8. ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението на СМР и за предприетите мерки за тяхното решаване, които следва да бъдат одобрени от Възложителя.

9. ИЗПЪЛНИТЕЛЯТ се задължава да изпълнява мерките и препоръките на ВЪЗЛОЖИТЕЛЯ;

10. ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

**Чл. 19.** (1) ИЗПЪЛНИТЕЛЯТ е длъжен да спазва приложимите законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите законови разпоредби се носи само от ИЗПЪЛНИТЕЛЯ.

(2) ВЪЗЛОЖИТЕЛЯТ има право да извършва проверки и да изисква съответни документи от ИЗПЪЛНИТЕЛЯ, удостоверяващи изпълнението на задълженията му по ал. 1.

(3) Което и да е констатирано от ВЪЗЛОЖИТЕЛЯ нарушение на изискването за законосъобразно наемане на работници и служители, както и на изискванията за осигуряване на безопасни и здравословни условия на труд, ще се счита за неизпълнение на този договор, което ако е системно /повече от два пъти/, е основание за едностранно прекратяване на договора от ВЪЗЛОЖИТЕЛЯ съгласно чл. 54, ал. 2, т.1.

**Чл. 20**. ИЗПЪЛНИТЕЛЯТ носи отговорност и за безопасността на всички дейности по изпълнението на строежа.

**Чл. 21.** (1) ИЗПЪЛНИТЕЛЯТ отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

(2) ИЗПЪЛНИТЕЛЯТ отговаря и когато трудовата злополука е причинена от форсмажорно обстоятелство при или по повод изпълнението на дейностите по договора.

**Чл. 22.** (1) ИЗПЪЛНИТЕЛЯТ изпълнява строежа в съответствие с договора, техническата спецификация и императивните правила на нормативните актове, регулиращи съответната дейност.

**Чл. 23** ИЗПЪЛНИТЕЛЯТ поема за своя сметка всички разходи във връзка с организацията и изпълнението на строителството.

**Чл. 24.** (1) СМР трябва да бъдат извършвани по начин, че да не се създават пречки за достъпа до или за ползването на клиники и помещения, собственост на ВЪЗЛОЖИТЕЛЯ или на трети лица. ИЗПЪЛНИТЕЛЯТ носи отговорността за вреди, поради неизпълнение на задължението.

(2) ИЗПЪЛНИТЕЛЯТ е длъжен преди започване на изпълнението, на каквито и да било работи по строежа до неговото приключване, за своя сметка да вземе необходимите мерки за осигуряване на безопасността на пациентите и гражданите посещаващи болницата, като постави предупредителни указания, подходящо осветление и др. подобни, съгласно изискванията на нормативните актове.

**Чл. 25.** (1) ВЪЗЛОЖИТЕЛЯТ има право да нареди на ИЗПЪЛНИТЕЛЯ временно преустановяване работата на строежа, ако е констатирано неточно изпълнение, влагане на некачествени строителни продукти и неспазване на техническата спецификация, предложението за изпълнение на поръчката и/или ценовото пердложение на ИЗПЪЛНИТЕЛЯ.

(2) Спирането на СМР, поради причините в предходната алинея, не води до спиране на срока за изпълнение на договора и не може да служи за основание за удължаването му.

**Чл. 26.** (1) В случаите по чл. 25, в 3-дневен срок от уведомяването, съответно нареждането, страните съставят акт за установяване състоянието на строежа при спиране на строителството, съгласно обр. 10 към чл. 7, ал. 3, т. 10 от Наредба № 3 от 31.07.2003 г.

(2) ИЗПЪЛНИТЕЛЯТ може да продължи спряната работа след изпълнение на мерките, указани от компетентните органи.

(3) За продължаване на спряната работа, страните съставят акт за установяване състоянието на строежа и строително-монтажните работи при продължаване на строителството, съгласно обр. 11 към чл. 7, ал. 3, т. 11 от Наредба № 3 от 31.07.2003 г.

(4) Едновременно със съставянето на акта по ал. 1, страните съставят и констативен протокол, в който:

1. отразяват изпълнението на указанията на компетентните органи;

2. посочват срока, през който работата е била спряна и

3. обосновават необходимостта от удължаване на срока за изпълнение на СМР. Срокът за удължаване се обосновава като се отчете изпълнението на задълженията на ИЗПЪЛНИТЕЛЯ на останалата част от строителната площадка, незасегнати от преустановяването на работата и доколко спирането се е отразило върху цялостното изпълнение на СМР по договора.

**Чл. 27.** (1) За периода на временното преустановяване, ИЗПЪЛНИТЕЛЯТ е длъжен да предпази, съхрани и обезопаси изпълнените СМР срещу разваляне, повреждане или унищожаване.

(2) Всички рискове от погиване, повреждане, разваляне и унищожаване на изпълнени СМР или друго имущество на обекта, се носят и са изцяло за сметка на ИЗПЪЛНИТЕЛЯ за периода на временното преустановяване на СМР.

**Чл. 28.** (1) Ако в процеса на изпълнение на договора, се констатира, че извършването на СМР и/или други дейности изостава (или ще изостане), то тогава ВЪЗЛОЖИТЕЛЯТ предприема действия за преодоляване на изоставането, като предупреждава ИЗПЪЛНИТЕЛЯТ и изисква от него да ускори работата, включително и да извършва СМР в почивни дни и/или официални празници.

(2) ИЗПЪЛНИТЕЛЯТ поема за своя сметка всички разходи във връзка с ускоряване на СМР.

(3) Ако въпреки мерките по ал.1 забавата не бъде преодоляна и е по- голяма от 10 (десет) дни, то ВЪЗЛОЖИТЕЛЯТ може да прекрати договора едностранно, съгласно чл. 54, ал. 1, т.1.

**Чл. 29.** (1) При изпълнение на строителството ИЗПЪЛНИТЕЛЯТ е длъжен да поддържа строителната площадка и частите от строежа чисти, като ги почиства от строителни отпадъци и организира тяхното извозване до съответните сметища.

(2) След завършване на строителството ИЗПЪЛНИТЕЛЯТ отстранява от строителната площадка и строежа всички строителни съоръжения, оборудване, излишни материали и строителни отпадъци и предава обекта във вид, удовлетворяващ ВЪЗЛОЖИТЕЛЯ.

(3) Генерираните отпадаци се извозват и депонират за сметка на ИЗПЪЛНИТЕЛЯ от лице, получило надлежно разрешение по Закона за управление на отпадъците при строго спазване на екологичното законодателство, като ИЗПЪЛНИТЕЛЯТ определя това лице и урежда отношенията си с него, без намесата на ВЪЗЛОЖИТЕЛЯ.

(4) ИЗПЪЛНИТЕЛЯТ е длъжен да изпълнява приложимите законови разпоредби, включително всички предписания, свързани с опазване на околната среда на строителната площадка и на граничещите й обекти.

(5) ИЗПЪЛНИТЕЛЯТ е задължен за своя сметка да извърши рекултивация и/или възстанови в първоначалния им вид всички терени, ползвани при изпълнение на договора.

**Чл. 29а.** Извършването на вътрешни компенсирани промени във видовете и количествата на строителните и монтажните работи от количествено-стойностната сметка се съгласува с ВЪЗЛОЖИТЕЛЯ и одобрява от него преди да започне изпълнението им. Единичните цени и количествата им се доказват с количествена сметка и подписан протокол от ИЗПЪЛНИТЕЛ и ВЪЗЛОЖИТЕЛ, придружен със заменителна таблица. Заменителна таблица е документ, подготвен от ИЗПЪЛНИТЕЛЯ в табличен вид и съдържащ в лявата си част информация за вида и количествата на СМР, предвидени по първоначалния проект, които няма да бъдат изпълнявани на обекта. В дясната част на документа следва да се съдържа информация за вида и количествата на дейностите, които ще заменят отпадащите. Стойностите на отпадащите и новите видове работи във всяка една заменителна таблица трябва да е равна. Всяка заменителна таблица съдържа информация за причините, поради които се налага замяна на видове работи или количества от основния проект, които съгласувани и одобрени от ВЪЗЛОЖИТЕЛЯ.

**ХІ. ЗАВЪРШВАНЕ НА СТРОИТЕЛСТВОТО.**

**Чл. 30.** (1) Ако ИЗПЪЛНИТЕЛЯТ е извършил всички необходими СМР и същият е изпълнил всички свои други задължения по договора и перди срока на договора, ИЗПЪЛНИТЕЛЯТ уведомява писмено ВЪЗЛОЖИТЕЛЯ за готовността си да предаде строежа на ВЪЗЛОЖИТЕЛЯ.

(2) В срок до 3 работни дни след получаване на уведомлението по ал. 1, ВЪЗЛОЖИТЕЛЯТ назначава приемателна комисия, която да присъства при приемането на строежа, включително да извърши изпитванията на всички или отделни СМР. За резултатите от изпитванията се съставя протокол. Когато изпитванията не са успешни, строителството не се счита за завършено.

**Чл. 31.** (1) Ако ИЗПЪЛНИТЕЛЯТ не е достигнал съществено завършване на СМР, установено от приемателната комисия по чл. 30, ал. 2, ВЪЗЛОЖИТЕЛЯТ издава предписание за работите, количествата и срока за изпълнението им под формата на „Протокол за неизпълнени или частично изпълнени или некачествени строително-монтажни работи”.

(2) ИЗПЪЛНИТЕЛЯТ се задължава в определения му срок да изпълни предписаните работи, като е длъжен да отстрани всички забележки, вписани в протокола по ал. 1.

**ХІІ. ГАРАНЦИЯ ЗА ИЗПЪЛНЕНИЕ НА ДОГОВОРА.**

**Чл. 32.** (1) При подписване на този договор, като гаранция за обезпечаване на изпълнение на задълженията по договора, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение на договора.

(2) Разходите по обслужването на гаранцията за обезпечаване на изпълнението на договора се поемат от ИЗПЪЛНИТЕЛЯ.

(3) Гаранцията за обезпечаване на изпълнението на договора е в размер на **…………….** лв. **(…………………………………………………..)**, представляваща 5% от общата възможна максимална стойност по чл. 7, ал. 1 без ДДС.

**Чл. 33.** (1) Гаранцията за изпълнение на договора е под формата на …………………... .

**Чл. 34.** (1) ВЪЗЛОЖИТЕЛЯТ има право да усвои изцяло гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ.

(2) ВЪЗЛОЖИТЕЛЯТ има право да усвои гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.

(3) При едностранно прекратяване на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора.

(4) Възложителят освобождава гаранцията по чл. 32, ал. 3, в 30 (тридесет) дневен срок след датата, на която изтича най-дългия гаранционен срок на строитерлно-монтажните работи, ако липсват основания за задържане на гаранцията или на част от нея за обезпечаване изпълнението на договора.

**Чл. 35.** В случай, че отговорността за неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията за изпълнение на договора и ИЗПЪЛНИТЕЛЯТ не изпълни задължението си за възстановяване на гаранцията по реда на чл.42, ал. 1, ВЪЗЛОЖИТЕЛЯТ има право да прекрати договора по реда на чл. 54, ал. 1, т. 3.

**Чл. 36.** ИЗПЪЛНИТЕЛЯТ се задължава в гаранционните срокове да отстранява всички проявени дефекти в изпълнените СМР на обекта, за поддържане на качеството и непрекъснатата му експлоатация в съответствие изискванията на възложителя.

**Чл. 37.** Гаранционният срок е **…………. (………………………) месеца**.

**Чл. 38**. Гаранционните срокове започват да текат от датата на съставяне на акт 19 за цялостно извършване на необходимите СМР, подписан от страните по договора, констатирано без забележки с протокола по чл. 30, ал. 2.

**Чл. 39.** Гаранционните срокове не текат и се удължават с времето, през което строежът е имал проявен дефект, до неговото отстраняване.

**Чл. 40.** Гаранционната отговорност се изключва, когато проявените дефекти са резултат от форсмажорно обстоятелство.

**Чл. 41.** ВЪЗЛОЖИТЕЛЯТ не дължи лихва върху сумата по гаранцията за изпълнение на договора.

**Чл. 42.** (1) В случаите на усвояване на суми от гаранцията за изпълнение на договора ИЗПЪЛНИТЕЛЯТ е длъжен в срок до 5 (пет) работни дни да възстанови размера на гаранцията.

(2) Ако ИЗПЪЛНИТЕЛЯТ не възстанови размера на гаранцията в случаите по ал. 1, ВЪЗЛОЖИТЕЛЯТ има право да прекрати този договор след като даде достатъчен срок за изпълнение на задължението за възстановяване, но не повече от 30 (тридесет) дни.

(3) Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа от ВЪЗЛОЖИТЕЛЯ до окончателното произнасяне на компетентния съд с влязло в сила решение.

**ХІІІ. ОТГОВОРНОСТ ПРИ НЕИЗПЪЛНЕНИЕ**

**Чл. 43**. (1) В случай, че ИЗПЪЛНИТЕЛЯТ не е завършил СМР в срока по чл. 4 от настоящи договор, както и когато изостава от сроковете за изпълнение на СМР и забавата не се дължи на действия или актове на ВЪЗЛОЖИТЕЛЯ или форсмажорно обстоятелство, или актове на трети страни, различни от ИЗПЪЛНИТЕЛЯ, ИЗПЪЛНИТЕЛЯТ се задължава да плати неустойка на ВЪЗЛОЖИТЕЛЯ в размер на 0,07 % на ден от цената за изпълнение на договора за всеки ден от забавеното изпълнение, но не повече от 20% (двадесет на сто) от стойността на договора.

(2) При забавено изпълнение на всяко друго задължение по този договора от страна на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 0,07% на ден за всеки ден забава, но не повече от 20% (двадесет на сто) от стойността на договора.

**Чл. 44**. За всяко друго неизпълнение на задължение по договора, ИЗПЪЛНИТЕЛЯТ дължи неустойка в размер на 10% (десет) от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5 % (нула цяло и пет процента) от цената за изпълнение на договора.

**Чл. 45.** ВЪЗЛОЖИТЕЛЯТ има право да приспада начислените по чл. 43 и чл. 44 неустойки от цената за изпълнение на договора, от гаранцията за изпълнение на договора или, от която и да е друга сума, дължима на ИЗПЪЛНИТЕЛЯ по този договор.

**ХІV. ОТГОВОРНОСТ ЗА ВРЕДИ. ЗАСТРАХОВКИ**

**Чл. 46**. (1) ИЗПЪЛНИТЕЛЯТ носи отговорност и се задължава да обезщети ВЪЗЛОЖИТЕЛЯ за което и да е искане, претенция, процедура или разноска, направени във връзка с имуществени и неимуществени вреди, причинени на други участници в строителството и/или трети лица, вкл. телесна повреди или смърт, при или по повод изпълнението на задълженията си по този договор.

(2) ИЗПЪЛНИТЕЛЯТ носи отговорност и се задължава да обезщети ВЪЗЛОЖИТЕЛЯ, за което и да е искане, претенция, процедура или разноски, направени във връзка с материални вреди, причинени на движима или недвижима собственост на други участници в строителството и/или на трети лица, при или по повод изпълнението на задълженията си по този договор.

(3) За срока на договора, ИЗПЪЛНИТЕЛЯТ се задължава да поддържа валидни застраховки за покриване на пълната му професионална отговорност по предходните алинеи, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /Обн. ДВ бр.17 от 2004 год./.

**Чл. 47.** Разходите по обслужване на застраховките са за сметка на ИЗПЪЛНИТЕЛЯ, като застрахователните премии трябва да бъдат изплатени изцяло на застрахователя преди подписване на настоящия договор.

**Чл. 48.** (1) ИЗПЪЛНИТЕЛЯТ е длъжен да поддържа застрахователния лимит през целия период на застраховките.

(2) ВЪЗЛОЖИТЕЛЯТ има право да поиска представянето от ИЗПЪЛНИТЕЛЯ на застрахователните полици и платежните документи, удостоверяващи плащането на застрахователните премии по дължимите застраховки, като ИЗПЪЛНИТЕЛЯТ се задължава да ги предостави на ВЪЗЛОЖИТЕЛЯ в 3-дневен срок от получаването на направеното искане.

(3) Ако ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за сключване и поддържане на застраховките по този раздел, той има право да спре плащанията на цената за изпълнение на договора до отстраняване на констатираното неизпълнение.

**ХV. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ**

**Чл. 49.** (1) В случай, че възникнат дефекти в срока по съответните гаранционни срокове, но не по-късно от 14 (четиринадесет) дни след изтичане на съответния срок, ВЪЗЛОЖИТЕЛЯТ ще изпрати на ИЗПЪЛНИТЕЛЯ известие за дефект, което съдържа срок за отстраняване на дефекта.

(2) В 3-дневен срок от получаването на известието за дефект, Изпълнителят информира писмено Възложителя за съгласието или отказа си да отстрани дефекта, като в случай на съгласие посочва писмено и срока, в който ще стори това, който не може да е по-дълъг от предложения от него в предложението му за изпълнение на поръчката- ................ дни.

(3) В случай, че Изпълнителят откаже или не отстрани дефекта в срока, определен с известието за дефект, ВЪЗЛОЖИТЕЛЯТ има право на неустойка, която покрива направените от ВЪЗЛОЖИТЕЛЯ разходи за отстраняването на дефекта.

(4) В случай, на неизпълнение на задълженията на Изпълнителя за отстраняване на дефект в гаранционните срокове, Възложителят има право да задържи гаранцията за изпълнение на договора и да търси обезщетение по общия ред.

**ХVІ. СПИРАНЕ НА ИЗПЪЛНЕНИЕТО ПОРАДИ ФОРСМАЖОРНИ ОБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА**

**Чл. 50.** (1) При възникването на форсмажорно обстоятелство изпълнението на задълженията по договора и съответните насрещни задължения се спират за времетраенето на форсмажорното обстоятелство.

(2) Срокът за изпълнение на задължението се продължава съобразно периода, през който изпълнението е било спряно от форсмажорното обстоятелство.

(3) Страната, която не може да изпълни задълженията си по този Договор поради форсмажорни обстоятелства, не носи отговорност.

(4) Настъпването на форсмажорното обстоятелство не освобождава страните от изпълнение на задължения, които е трябвало да бъдат изпълнени преди настъпване на събитието.

(5) Страна, която е засегната от форсмажорно обстоятелство, е длъжна в най-кратък срок, но не по-късно от 5 (седем) дни от узнаване на събитието, писмено да извести другата страна за форсмажорното обстоятелство. Известието задължително съдържа информация за :

а) очакваното въздействие на форсмажорното обстоятелство върху изпълнението на СМР и/или върху възможността за приключване до датата на приключване;

б) предложения за начините на избягване или намаление на ефекта от такова събитие, респ. обстоятелство;

в) предполагаемият период на действие и преустановяване на форсмажорното обстоятелство;

г) евентуалните последствия от него за изпълнението на този договор.

(6) В случай, че страната, засегната от форсмажорното обстоятелство не изпрати никакво известие, дължи на другата страна обезщетение за вредите от това и няма право да иска удължаване на датата на приключване.

**Чл. 51.** От датата на настъпване на форсмажорното обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на форсмажорното обстоятелство и да продължат да изпълняват задълженията си по този договор, които не са възпрепятствани от форсмажорното обстоятелство.

**Чл. 52.** (1) Страните могат да изменят този договор по изключение:

1. когато в резултат на непредвидени обстоятелства се налага промяна в сроковете на договора

или

1. при намаляване на цената за изпълнение на договора в интерес на ВЪЗЛОЖИТЕЛЯ

или

1. когато в резултат на непредвидени обстоятелства се налага частична замяна на дейности от предмета на поръчката за строителство, когато това е в интерес на ВЪЗЛОЖИТЕЛЯ и не води до увеличаване стойността на договора.

**Чл. 53.** Договорът се прекратява при следните случаи:

1. С 10-дневно писмено предизвестие от ВЪЗЛОЖИТЕЛЯ, отправено до ИЗПЪЛНИТЕЛЯ, ако в резултат на обстоятелства, възникнали след сключване на договора, ВЪЗЛОЖИТЕЛЯТ не е в състояние да изпълни своите задължения
2. при условията на чл. 118, ал. 1 от ЗОП.
3. В останалите случаи, предвидени с настоящия договор.

**Чл. 54**. (1) ВЪЗЛОЖИТЕЛЯТ има право едностранно да прекрати договора, с отправянето на писмено предизвестие до ИЗПЪЛНИТЕЛЯ в следните случаи:

1. при забава на ИЗПЪЛНИТЕЛЯ в изпълнението на СМР по-голяма от 10 /десет/календарни дни;

2. при забава на ИЗПЪЛНИТЕЛЯ в изпълнението на задълженията за отстраняване на дефекти с повече от 10 (десет) календарни дни;

3. при неизпълнение на задължението по чл. 42, ал. 1 в срока, определен от ВЪЗЛОЖИТЕЛЯ.

(2) ВЪЗЛОЖИТЕЛЯТ има право едностранно да прекрати договора, с отправянето на писмено уведомление и без предизвестие до ИЗПЪЛНИТЕЛЯ, без да предоставя на ИЗПЪЛНИТЕЛЯ допълнителен подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на ИЗПЪЛНИТЕЛЯ на задълженвия по този договор. Под “системно” се разбира два или повече пъти;

2. при съществено неизпълнение, на което и да е задължение на ИЗПЪЛНИТЕЛЯ по този договор. Под “съществено” се разбира неизпълнение на поетите с предложението за изпълнение на поръчката и ценовото предложение задължения.

3. в случай, че до 5 (пет) дни от сключването на договора и предаването на строителната площадка, ИЗПЪЛНИТЕЛЯТ не е осигурил посочените в предложението за изпълнение на поръчката оборудване, строителни продукти и/или няма екип за изпълнение и/или не е започнал изпълнението.

(3) При прекратяване на договора в случаите по ал. 2, т. 3, ИЗПЪЛНИТЕЛЯТ дължи неустойка в размер на 20 (двадесет) на сто от цената за изпълнение на договора. Във всички случаи на прекратяване /разваляне на договора по вина на ИЗПЪЛНИТЕЛЯ, ВЪЗЛОЖИТЕЛЯТ усвоява като и цялата гаранция за изпълнение на договора.

**ХVІІ. КОНФИДЕНЦИАЛНОСТ**

**Чл. 55.** (1) Всяка от страните по договора се задължава да не разпространява информация за другата страна, станала й известна при или по повод сключването на договора, включително в хода на обществената поръчка.

(2) Не е конфиденциална информацията, която ВЪЗЛОЖИТЕЛЯТ следва да представи на Агенцията по обществени поръчки в изпълнение на Закона за обществените поръчки.

**ХVІІІ. ДРУГИ УСЛОВИЯ**

**Чл. 56.** (1) Договорът е сключен с оглед пригодността за изпълнение на професионална дейност и техническите възможности на ИЗПЪЛНИТЕЛЯ.

(2) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, органите на управление и представителство, вида и състава на колективния орган на управление на ИЗПЪЛНИТЕЛЯ, ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за промяната в 3-дневен срок от вписването й в съответния регистър.

(3) Страните нямат право да прехвърлят изцяло или частично правата и задълженията си по договора.

**Чл. 57.** (1) Ако друго не е уточнено, дните в този договор се считат за календарни.

(2) Сроковете по договора се броят по реда на Закона за задълженията и договорите.

**Чл. 58.** Когато в този договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към цената за изпълнение на договора.

**Чл. 59.** (1) Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

1. за ВЪЗЛОЖИТЕЛЯ: “Университетска многопрофилна болница за активно лечение Проф. Д-р Ст. Киркович” АД, със седалище и адрес на управление адрес: град Стара Загора, ул. “Ген. Столетов“ № 2

2. за ИЗПЪЛНИТЕЛЯ: ………………………………………………..

(2) При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

**Чл. 60.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, ще бъдат разрешавани от компетентния съд, по реда на ГПК*.*

**Чл. 61.** Договорът влиза в сила и поражда правно действие от датата на подписването му от двете страни.

**Чл. 62.** Неразделна част от настоящия Договор са: Приложение № 1 - Предложение за изпълнение на поръчката на Изпълнителя; Приложение № 2 - Ценовото предложение на Изпълнителя; Приложение № 3 – Техническа спецификация и технически проект

Този Договор е изготвен и подписан в 2 (два) еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ.

ЗА ВЪЗЛОЖИТЕЛЯ:

.....................................................

Проф. д-р Йовчо Йовчев, д.м. – Изпълнителен директор

ЗА ИЗПЪЛНИТЕЛЯ:

………………………..........................

(име, фамилия, подпис)